Előterjesztés Zalakaros Város Önkormányzat Képviselőtestülete 2020. március 12-én tartandó ülésére
Napirend címe: Óvodai jelentkezések időpontjának meghatározása
Előterjesztést készítette: Torma László aljegyző
Tisztelt Képviselőtestület!

Zalakaros Város Önkormányzat Képviselőtestülete, mint a Zalakarosi Óvoda és Bölcsőde fenntartója jogosult meghatározni az óvodai jelentkezés időpontját.
Zalakaros Város Önkormányzata közoktatási feladat-ellátási szerződés keretében gondoskodik a zalamerenyei és balatonmagyaródi óvodások neveléséről is. Az intézmény működési (felvételi) körzete a három település közigazgatási területe, az ott élő gyermekek felvételét, átvételét az óvoda nem tagadhatja meg.
A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) számú EMMI rendelet 20. § (1) bekezdése az óvodai beiratkozás lehetséges időpontját a tárgyév április 20-a és május 20-a közötti időpontban határozza meg.

A fentieket figyelembe véve az óvodai jelentkezések tervezett időpontja az intézmény javaslata alapján:



2020. április 22-23. 8,00-12,00 óra, valamint 15,00 -17,00 óra között
Az intézmény javaslatának indoka, hogy aki két műszakban dolgozik, be tudjon menni, illetve a szülők az alvásidőt ne zavarják meg. 
A határozati javaslat javasol egy felkérést a Zalakarosi Óvoda és Bölcsőde vezetője felé, hogy a bölcsődei beiratkozás, igényfelmérés is ebben az időpontban legyen.
Kérem a tisztelt Képviselő-testületet, hogy a fentiekre tekintettel az alábbi határozati javaslatról szíveskedjen dönteni.
Határozati javaslat:

1./ Zalakaros Város Önkormányzat Képviselőtestülete az óvodai jelentkezések időpontját az alábbiak szerint határozza meg:




2020. április 22-23. 8,00-12,00 óra, valamint 15,00 -17,00 óra között
2. / Zalakaros Város Önkormányzat Képviselőtestülete felhatalmazza a polgármestert, hogy az óvodai beiratkozásról szóló közleményt az önkormányzat honlapján jelenítse meg, illetve kezdeményezze a Zalakarosi Óvoda és Bölcsőde intézményvezetőjénél, hogy a közlemény az intézmény honlapján is megjelenjen. Egyben felkéri a Zalakarosi Óvoda és Bölcsőde vezetőjét, hogy a bölcsődei beiratkozás, igényfelmérés is ebben az időpontban legyen.

Határidő: 2020. március 20.
Felelős: Novák Ferenc polgármester

Operatív felelős: Torma László aljegyző

                            Baloghné Fábos Éva Zalakarosi Óvoda és Bölcsőde intézményvezetője                

Zalakaros 2020. február 26.
Novák Ferenc

polgármester
Gazdasági Bizottság és a Humánpolitikai és Ügyrendi Bizottság határozata:

A bizottság javasolja a képviselőtestület számára az előterjesztés szerinti határozati javaslat elfogadását.
